Diari Oficial de la Generalitat Valenciana


Sumari del DOGV 5016, del 30-05-2005 (2005/5263)

RESOLUCIÓ de 31 de gener de 2005, del Servici Territorial d'Energia, per la qual s'autoritza a Iberdrola Distribución Eléctrica, SAU la construcció d'una línia aèria trifàsica a 20 kV, secc. A 110, entre Las Pedrizas (Tentadero) i el Millars a Onda, al terme municipal d'Onda (Castelló), corresponent a l'expedient de referència ATLINE/2003/223/12 (projecte 472/02), s'aprova el projecte d'execució i es declara en concret la utilitat pública.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5016

Data del DOGV
:   30-05-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/5263


Data del document
:   31-01-2005

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * Onda
    * subministrament d'energia elèctrica
    * empresa privada

RESOLUCIÓ de 31 de gener de 2005, del Servici Territorial d'Energia, per la qual s'autoritza a Iberdrola Distribución Eléctrica, SAU la construcció d'una línia aèria trifàsica a 20 kV, secc. A 110, entre Las Pedrizas (Tentadero) i el Millars a Onda, al terme municipal d'Onda (Castelló), corresponent a l'expedient de referència ATLINE/2003/223/12 (projecte 472/02), s'aprova el projecte d'execució i es declara en concret la utilitat pública. [2005/M5263]
  
Examinats els antecedents que es troben en l'expedient ATLINE/2003/223/12 (projecte 472/02) del Servici Territorial d'Energia, tramitat a instància de la mercantil Iberdrola Distribución Eléctrica, SAU (en avant Iberdrola).
  
Antecedents de fet
  
1. El 8 de setembre de 2003, Iberdrola va sol·licitar autorització per a la construcció d'una línia aèria trifàsica a 20 kV, secc. A 110, entre Las Pedrizas (Tentadero) i el Millars a Onda, al terme municipal d'Onda (Castelló).
  
2. El dia 14 d'octubre de 2003 es van satisfer les taxes del citat expedient, i s'inicia la seua tramitació.
  
3. Es va iniciar la corresponent informació pública del projecte per mitjà de la publicació en el Diari Oficial de la Generalitat Valenciana de l'11 de març de 2004, en el Butlletí Oficial de la Província de Castelló del 3 de febrer de 2004 i en el periòdic Mediterráneo del 18 de febrer de 2004. Així mateix, es va publicar l'anunci corresponent en el tauler d'edictes de l'Ajuntament d'Onda. Durant el període d'informació publica no s'han presentat al·legacions.
  
4. Amb data 22 d'octubre de 2003 es va tramitar la separata a l'Ajuntament d'Onda, com també a la Conselleria de Territori i Habitatge i a Patrimoni de l'Estat (Delegació d'Economia i Hisenda), i l'Ajuntament d'Onda i la Conselleria de Territori i Habitatge establixen els corresponents condicionats, a Patrimoni de l'Estat (Delegació d'Economia i Hisenda) se li va reiterar amb data 14 de juny de 2004, i no s'ha rebut contestació en el termini ni fins a la data.
  
5. El dia 20 de febrer de 2004, per part de personal tècnic del Servici Territorial d'Energia, es va emetre informe tècnic sobre el projecte.
  
6. D'acord amb la documentació presentada l'objecte de la sol·licitud és millorar i ampliar la xarxa aèria de mitjana tensió de distribució d'energia elèctrica per a subministrar un servici elèctric regular, i es consideren les previsions d'expansió del territori inclòs en la dita instal·lació.
  
Fonaments de dret
  
1. Vistos els preceptes de la Llei 54/1997, de 27 de novembre, del Sector Elèctric, així com el Reial Decret 1.955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica, així com la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú.
  
Este Servici Territorial d'Energia resol:
  
Primer
  
Autoritzar a Iberdrola Distribución Eléctrica, SAU la construcció d'una línia aèria trifàsica a 20 kV, secc. A 110, entre Las Pedrizas (Tentadero) i el Millars a Onda, al terme municipal d'Onda (Castelló), corresponent a l'expedient de referència ATLINE/2003/223/12 (projecte 472/02), i les característiques principals del qual són les següents:
  
Lloc de la instal·lació: terme municipal d'Onda (Castelló).
  
Característiques principals: una línia aèria trifàsica a 20 kV, secc. A 110 de 469 m, entre Las Pedrizas (Tentadero) i el Millars a Ondam, al terme municipal d'Onda (Castelló).
  
Projecte tipus: línia aèria de MT 1451/0105/1, tipus A-110 amb aïllament suspés.
  
Pressupost: 21.212,25 euros.
  
Segon
  
Declarar en concret la utilitat pública de les instal·lacions autoritzades en el punt primer de la present resolució, a l'efecte assenyalat en la Llei 54/1997, de 27 de novembre, del Sector Elèctric, i la urgent ocupació dels béns i els drets afectats que s'indiquen a continuació:
  
Tercer
  
Aprovar el projecte d'execució amb les condicions següents:
  
a) Les obres hauran de realitzar-se d'acord amb el projecte presentat amb les variacions que, si és procedent, se sol·liciten i s'autoritzen.
  
b) El termini de posada en marxa serà de sis mesos.
  
c) El titular donarà compte de la terminació de les obres al Servici Territorial d'Energia, que hi adjuntarà el certificat tècnic de la instal·lació, a l'efecte de la posada en servici.
  
d) L'administració deixarà sense efecte la present resolució en qualsevol moment en què observe l'incompliment de les condicions imposades en esta.
  
e) El titular de la instal·lació tindrà en compte, per a la seua execució, el compliment dels condicionats que han sigut establits per l'Ajuntament d'Onda i la Conselleria de Territori i Habitatge.
  
L'administració deixarà sense efecte la present resolució en qualsevol moment en què observe l'incompliment de les condicions imposades en esta.
  
Contra esta resolució, que no posa fi a la via administrativa, es podrà interposar recurs d'alçada davant del secretari autonòmic d'Infraestructures, en el termini d'un mes, comptador a partir del dia següent de la publicació de la present, d'acord amb el que establix l'article 115 la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Esta publicació es realitza igualment a l'efecte que determina l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de notificació de la present resolució als titulars desconeguts o el domicili dels quals s'ignora o aquells en què, intentada la notificació, no s'haguera pogut practicar.
  
Castelló de la Plana, 31 de gener de 2005.- El cap de l'Àrea d'Energia (p. d. Resolució del director general d'Energia de data 24.03.2004): Fernando Fabra Gasset.